Nominerede 2019 - Artbeat Prisen
Have Kommunikation står bag Artbeat Prisen, der er sponsoreret af Spar Nord Fonden. I år er det syvende gang, at prisuddelingen løber af stablen og hylder personer, organisationer og projekter, der forstår at kombinere det kunstnerisk nyskabende med det formidlingsmæssige fremsynede.
I 2019 uddeles tre priser:
Artbeat Prisen afholdes den 14. marts på Sort/Hvid i København
"Feministisk førstehjælp, som unge kvinder virkelig kan bruge til noget." Sådan karakteriserede Politiken Jenteloven i sin femhjertede anmeldelse af bogen, som komiker Sofie Frøysaa og Skam-skuespillerinden Ulrikke Falch står bag. Idéen var at skrive den bog, som Frøysaa og Falch gerne selv ville have læst, da de var teenagere, og resultatet er en dybt underholdende, autentisk og rørende skildring af teenagelivet. Med bogen får de to kvinder vist, hvordan man som ung kvinde i det 21. århundrede kan gå til aktiv og effektiv kamp mod alt fra forvrængede kropsidealer til forskelsbehandling og chikane.